**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO NUGRIAUTI IR NURAŠYTI NEKILNOJAMĄJĮ TURTĄ**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 3 punktu ir 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 7 punktu ir 27 straipsnio 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.6 ir 10.2 punktais bei atsižvelgdama į Viešosios įstaigos Plungės ligoninės (toliau – Ligoninė) 2024 m. gegužės 15 d. raštą Nr. AG-3448, Plungės rajono savivaldybės taryba nusprendžia:

1. Leisti Ligoninei teisės aktų nustatyta tvarka nugriauti Plungės rajono savivaldybei nuosavybės teise priklausantį Ligoninės patikėjimo teise valdomą sprendimo priede nurodytą nekilnojamąjį turtą.
2. Įpareigoti Ligoninės direktorių išregistruoti likviduotus statinius iš Nekilnojamojo turto registro duomenų bazės.
3. Leisti Ligoninei nurašyti iš buhalterinės apskaitos likviduotus ir išregistruotus statinius.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vyr. specialistė Neringa Žilienė

Plungės rajono savivaldybės

tarybos 2024 m. gegužės 30 d.

sprendimo Nr. T1-

priedas

**NEKILNOJAMOJO TURTO, PRIPAŽINTO NEREIKALINGU NAUDOTI, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Adresas ir pavadinimas** | **Bendras plotas, kv. m** | **Inventorinis Nr.** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | Pastatas – Modulinis pastatas prie Skubios pagalbos skyriaus, esantis J. Tumo-Vaižganto g. 89, Plungėje, pažymėjimas plane – 17H1/g | 33,69 | 12010031 | 4400-5084-1902 | 50 949,00 | 33 076,19 |

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL LEIDIMO NUGRIAUTI IR NURAŠYTI NEKILNOJAMĄJĮ TURTĄ“** |
| 2024 m. gegužės 16 d.  Plungė |

**1. Parengto sprendimo projekto tikslai, uždaviniai.** Sprendimo projektu prašoma turto savininko leidimo nugriauti ir nurašyti nekilnojamąjį turtą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Priėmus sprendimą ir atlikus pastato griovimo darbus bei išregistravus nekilnojamą turtą iš VĮ Registrų centro, bus reikalinga pakeisti Plungės rajono savivaldybės tarybos 2020 m. spalio 29 d. sprendimą Nr. T1-244 „Dėl leidimo perduoti Savivaldybės turtą valdyti patikėjimo teise“ bei 2020 m. lapkričio 24 d. Turto patikėjimo teisės sutartį Nr. 6193.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą Viešoji įstaiga Plungės ligoninė (toliau – Ligoninė) pradės Pastato – Modulinio pastato prie Skubios pagalbos skyriaus griovimo darbus. Modulinio pastato nugriovimas yra numatytas nugriauti rekonstruojant pastatą – Ligoninę.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Plungės rajono savivaldybės administracija gavo Ligoninės raštą dėl leidimo nugriauti pastatą – Modulinį pastatą.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** VšĮ Plungės ligoninės 2024 m. gegužės 15 d. raštas Nr. AG-3448.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** VšĮ Plungės ligoninei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė